pythainlp/thai-financial-dataset huggingface dataset:
2. ลักษณะการประกอบธุรกิจ

บริษัท ประชาอาภรณ์ จำกัด (มหาชน) เป็นผู้ผลิตและจำหน่ายเสื้อผ้าสำเร็จรูปตั้งแต่ปี 2523
โดยสินค้าที่ผลิตส่วนใหญ่จะเป็นสินค้าที่มีเครื่องหมายการค้าเป็นที่รู้จักกันเป็นอย่างดีทั้งในและต่างประเทศ
บริษัทฯ ให้ความสำคัญกับคุณภาพของสินค้าทุกชนิดที่ผลิต ตั้งแต่ขั้นตอนการออกแบบ การตัดเย็บ
รวมไปถึงวัตถุดิบที่ใช้ในการผลิต

การจัดจำหน่ายในประเทศ บริษัท ไอ.ซี.ซี.อินเตอร์เนชั่นแนล จำกัด(มหาชน)
เป็นผู้จัดจำหน่ายรายใหญ่ให้กับห้างสรรพสินค้าทั่วไป และร้านค้าตามศูนย์การค้า
ส่วนตลาดต่างประเทศบริษัทฯ จะขายผ่าน Trading Firm
และขายตรงให้กับลูกค้าทั้งในสหรัฐอเมริกา ยุโรป และเอเชีย

บริษัทฯ มีประสบการณ์ด้านการผลิตเสื้อผ้าสำเร็จรูปเป็นอย่างดี
เนื่องจากได้ศึกษาพัฒนาคุณภาพและมาตรฐานของสินค้าอย่างต่อเนื่อง
อีกทั้งนำเทคโนโลยีและเครื่องจักรทันสมัยเข้ามาใช้ในการผลิต
และส่งเสริมให้พนักงานได้ศึกษาและฝึกอบรมเพิ่มพูนความรู้ในการปฏิบัติงานอย่างมีประสิทธิภาพ
และได้ขยายฐานการผลิตไปยังส่วนภูมิภาค โดยก่อตั้งโรงงานที่จังหวัดลำพูน
นิคมอุตสาหกรรมเครือสหพัฒน์ฯกบินทร์บุรี จังหวัดปราจีนบุรี และนิคมอุตสาหกรรมเวลโกรว์
จังหวัดฉะเชิงเทรา ซึ่งได้รับสิทธิประโยชน์จากคณะกรรมการส่งเสริมการลงทุนทั้ง 3 สาขา

โครงสร้างรายได้ของบริษัท

(หน่วย : ล้านบาท)

+--------------------+-------+-------+-------+-------+-------+-------+
| รายได้จากการขาย     | ปี     | %     | ปี     | %     | ปี     | %     |
|                    | 2546  |       | 2545  |       | 2544  |       |
+--------------------+-------+-------+-------+-------+-------+-------+
| ในประเทศ           |   6   |       |   6   |       |   5   |       |
|                    | 67.74 | 80.61 | 47.27 | 84.03 | 58.39 | 81.39 |
+--------------------+-------+-------+-------+-------+-------+-------+
| ต่างประเทศ          |   1   |       |   1   |       |   1   |       |
|                    | 60.60 | 19.39 | 23.06 | 15.97 | 27.72 | 18.61 |
+--------------------+-------+-------+-------+-------+-------+-------+
|  รวม               | 8     | 1     | 7     | 1     | 6     | 1     |
|                    | 28.34 | 00.00 | 70.33 | 00.00 | 86.11 | 00.00 |
+--------------------+-------+-------+-------+-------+-------+-------+
บริษัท ประชาอาภรณ์ จำกัด (มหาชน)

แบบแสดงรายการข้อมูลประจำปี (56-1)

ณ สิ้นปีบัญชี 2546
ข้อมูลสรุป

บริษัท ประชาอาภรณ์ จำกัด(มหาชน) เริ่มก่อตั้งขึ้นในปี 2523
ประกอบธุรกิจประเภทสิ่งทอและเครื่องนุ่งห่ม
โดยได้รับลิขสิทธิ์ให้เป็นผู้ผลิตเสื้อผ้าสำเร็จรูปภายใต้เครื่องหมายการค้าชั้นนำ
ซึ่งเป็นที่รู้จักและนิยมกันอย่างแพร่หลาย อาทิ Arrow , Lacoste, BSC, Stream line และ
St.Andrews เป็นต้น โดยมีฐานการผลิตแห่งแรกที่กรุงเทพฯ
และได้ขยายฐานการผลิตไปยังส่วนภูมิภาค 3 สาขา คือ ลำพูน สวนอุตสาหกรรมเครือสหพัฒน์ฯ
กบินทร์บุรี และนิคมอุตสาหกรรมเวลโกรว์
ได้รับสิทธิประโยชน์จากคณะกรรมการส่งเสริมการลงทุนทั้ง 3 สาขา (BOI)
ด้านการจัดจำหน่ายในประเทศจะจำหน่ายให้กับ บริษัท ไอ.ซี.ซี.อินเตอร์เนชั่นแนล จำกัด(มหาชน)
ซึ่งทำหน้าที่บริษัทการตลาดจัดจำหน่ายให้แก่ห้างสรรพสินค้าทั่วไป ส่วนตลาดต่างประเทศบริษัทฯ
จะจำหน่ายตรงให้กับลูกค้า และผ่านบริษัทตัวแทน

เศรษฐกิจไทยในปี 2546 กระเตื้องขึ้นจากปีก่อน
แม้ช่วงครึ่งแรกของปีต้องเผชิญกับการระบาดของโรคทางเดินหายใจเฉียบพลัน(ซาร์ส)
โดยเฉพาะภาคการท่องเที่ยวได้รับผลกระทบจากโรคซาร์สมาก ส่วนภาคเศรษฐกิจอื่น ๆ
รวมทั้งภาคอุตสาหกรรมอาจได้รับผลกระทบเพียงเล็กน้อย
แต่ในช่วงครึ่งหลังของปีมีสัญญาณการฟื้นตัวทางเศรษฐกิจอย่างชัดเจน บริษัทฯ
ได้ดำเนินธุรกิจด้วยความระมัดระวัง ปรับปรุงผลการดำเนินงานอย่างต่อเนื่อง
เพื่อเป็นพื้นฐานการเติบโตอย่างมีคุณภาพ ซึ่งผลการดำเนินงานของบริษัทในปี 2546
มีรายได้จากการขาย 828.35 ล้านบาท เพิ่มขึ้นร้อยละ 7.53 จากปี 2545 มีกำไรสุทธิ 79.38
ล้านบาท เพิ่มขึ้นร้อยละ 7.56 จากปี 2545 โดยมีสัดส่วนรายได้ในประเทศร้อยละ 80.61
และต่างประเทศร้อยละ 19.39

จากการที่บริษัทดำเนินธุรกิจประเภทสิ่งทอและเครื่องนุ่งห่มมากว่า 2 ทศวรรษ
บริษัทได้ตระหนักถึงความจำเป็นที่จะต้องมุ่งมั่นพัฒนาอย่างจริงจังและต่อเนื่อง
เพื่อให้มีต้นทุนสินค้าและค่าแรงที่แข่งขันได้ ทั้งตลาดในประเทศและต่างประเทศ
เนื่องจากตลาดเสื้อผ้าสำเร็จรูปมีการแข่งขันสูง และคาดว่าในปี 2548
อาจได้รับผลกระทบจากการเปิดเสรีอุตสาหกรรมสิ่งทอและเครื่องนุ่งห่มตามกรอบของ WTO
จึงต้องมีการปรับตัวเพื่อตอบรับการแข่งขันที่รุนแรงขึ้น สินค้าต้องมีคุณภาพ
สร้างคุณสมบัติของสินค้าให้แตกต่างจากคู่แข่งขัน อาศัยเทคโนโลยีใหม่ ๆ
พร้อมทั้งร่วมทำธุรกิจกับบริษัทผู้จัดจำหน่ายและบริษัทคู่ค้าในเชิงรุกมากขึ้น
เพื่อรักษาไว้ซึ่งคุณภาพและการแข่งขัน ตลอดจนภาพลักษณ์ที่ดีขององค์กร

และที่สำคัญอีกประการหนึ่ง บริษัทฯ
ได้เป็นบริษัทมหาชนจำกัดและเป็นบริษัทจดทะเบียนในตลาดหลักทรัพย์แห่งประเทศไทย
คณะกรรมการทุกคนปฏิบัติงานด้วยความรับผิดชอบอย่างเต็มที่ ภายใต้หลักการกำกับดูแลกิจการที่ดี
ยึดหลักการจัดการด้วยความซื่อสัตย์สุจริต เปิดเผยข้อมูลอย่างถูกต้องและเพียงพอ โปร่งใส
สามารถตรวจสอบได้ ทำธุรกิจอย่างมีจรรยาบรรณ คำนึงถึงความเสี่ยงของกิจการอยู่เสมอ
เพื่อให้ก้าวต่อไปอย่างมั่นคง บริษัทเชื่อมั่นใจเจตนารมย์อันแน่วแน่ถึงหลักบรรษัทภิบาล
ให้มีการพัฒนาและสร้างสรรค์งาน เพื่อสร้างเสริมประโยชน์ในการจัดการให้มีผลประกอบการที่ดี
และเป็นประโยชน์ต่อผู้ถือหุ้นในระยะยาว
10. การควบคุมภายใน

ในการประชุมคณะกรรมการบริษัทครั้งที่ 1/2547 เมื่อวันที่ 25 กุมภาพันธ์ 2547
โดยมีคณะกรรมการตรวจสอบเข้าร่วมประชุมด้วย
คณะกรรมการบริษัทได้ตระหนักถึงการส่งเสริมให้มีระบบการควบคุมภายในที่เพียงพอและเหมาะสม
โดยมีหน่วยงานตรวจสอบภายในเป็นหน่วยงานหลักในการสนับสนุนให้เกิดการควบคุมภายในที่ดีของบริษัท
คณะกรรมการบริษัทได้ร่วมกันแสดงความเห็นในเรื่องความเพียงพอของระบบการควมคุมภายในของบริษัท
ซึ่งพอสรุปได้ดังนี้

ด้านองค์กรและสภาพแวดล้อม

มีการจัดโครงสร้างอำนาจหน้าที่ของคณะกรรมการ ผู้บริหารและพนักงานไว้อย่างชัดเจน
มีการจัดวางระบบป้องกันการใช้อำนาจหน้าที่ไปในทางมิชอบ
เชื่อได้ว่าสามารถป้องกันการเสียหายอย่างมีนัยสำคัญจากการนำทรัพย์สินของบริษัทไปใช้โดยมิชอบ

ด้านการบริหารความเสี่ยง

บริษัทมีการจัดลำดับความเสี่ยง ประเมินสถานการณ์และจัดเตรียมมาตรการแก้ไขปรับปรุง
เพื่อลดหรือขจัดความเสี่ยงในด้านต่าง ๆ

ด้านการควบคุมการปฏิบัติงานของฝ่ายบริหาร

บริษัทฯ
มีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดวิธีการเข้าทำธุรกรรมกับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องกับบุคคลดังกล่าวไว้อย่างชัดเจน
คณะกรรมการบริษัทได้ทำการตรวจสอบทบทวนผลการปฏิบัติงานของฝ่ายบริหารอย่างสม่ำเสมอ

ด้านระบบสารสนเทศและการสื่อสารข้อมูล

บริษัทฯ มีการติดตั้ง Software SAP R/3 ซึ่งเป็นระบบ ERP
เพื่อเสริมประสิทธิภาพในการวางแผนการใช้ทรัพยากร การใช้เครือข่าย QRMS (Quick
Response Marketing System) ซึ่งทำให้บริษัทสามารถรับรู้ข้อมูลการขาย
การเคลื่อนไหวของสินค้า ณ พื้นที่ขายตามจุดต่าง ๆ ทั่วประเทศทุกเวลาทันที
ส่งผลดีต่อการวางแผนการผลิต การกระจายสินค้าได้อย่างรวดเร็ว
แม่นยำและเร่งความเร็วในการรับรู้ข้อมูลของฝ่ายบริหารด้วย Executive Information
System ผ่านเครื่องคอมพิวเตอร์
ควบคู่ไปกับการยกระดับความเร็วในการปฏิบัติงานด้วยการใช้ระบบ Intranet
ในการสื่อสารข้อมูลภายในองค์กร

ด้านระบบการติดตาม

บริษัทมีการปรึกษาบุคคลวิชาชีพภายนอกที่อิสระ
เพื่อปรับปรุงและพัฒนาให้มีระบบข้อมูลที่ดีและทันกาลเพื่อให้ฝ่ายบริหาร
สามารถติดตามรายการทางบัญชีได้อย่างมีประสิทธิภาพ พร้อมกับสามารถทบทวน ประเมินผล
ปรับเปลี่ยนแผนการดำเนินธุรกิจได้อย่างรวดเร็ว
ควบคู่ไปกับการที่หน่วยงานตรวจสอบภายในทำการตรวจปฏิบัติการอย่างต่อเนื่องตลอดทั้งปีและรายงานให้คณะกรรมการตรวจสอบได้รับทราบถึงผลการตรวจสอบตลอดจนได้มีการตรวจติดตามเพื่อมั่นใจว่า
หน่วยงานที่เคยรับการตรวจสอบและรับการแนะนำไปแล้วมีการปรับปรุงการปฏิบัติ

คณะกรรมการบริษัทและคณะกรรมการตรวจสอบ มีความเห็นร่วมกันว่า
บริษัทมีระบบการควบคุมภายในที่ดี มีความเพียงพอและเหมาะสมกับการดำเนินธุรกิจ
สามารถป้องกันทรัพย์สินของบริษัทไม่ให้เกิดความเสียหายอย่างมีนัยสำคัญ

- รายงานการกำกับดูแลกิจการของคณะกรรมการตรวจสอบ (เอกสารแนบ 3)
เอกสารแนบ 3

รายงานการกำกับดูแลกิจการของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ

ในปี 2546 คณะกรรมการตรวจสอบได้มีการประชุมทั้งสิ้น 5 ครั้ง
และได้มีการเชิญผู้บริหารระดับสูงและผู้สอบบัญชีรับอนุญาติของบริษัทเข้าร่วมประชุมด้วยทุกครั้งที่เห็นสมควร
เพื่อหารือหรือรับฟังคำชี้แจง เพื่อแลกเปลี่ยนความคิดเห็นในเรื่องปรับปรุงระบบการควบคุมภายใน
และเพื่อให้มั่นใจว่าบริษัทมีระบบการควบคุมภายในที่ดี มีรายงานฐานะการเงินที่ถูกต้อง
และมีการเปิดเผยรายการที่เกี่ยวโยงกันกับบริษัทในเครืออย่างถูกต้องและครบถ้วน

สำหรับปี 2547
คณะกรรมการตรวจสอบได้พิจารณาและเสนอต่อคณะกรรมการบริษัทว่าเห็นสมควรนำเสนอต่อที่ประชุมผู้ถือหุ้นให้แต่งตั้ง
ดร.วิรัช อภิเมธีธำรง ผู้สอบบัญชีรับอนุญาตเลขที่ 1378 และ/หรือ นายชัยกรณ์ อุ่นปิติพงษา
ผู้สอบบัญชีรับอนุญาตเลขที่ 3196 แห่งสำนักงาน ดร.วิรัช แอนด์ แอสโซซิเอทส์
เป็นผู้สอบบัญชีรับอนุญาตของบริษัท ทั้งนี้โดยได้ค่าธรรมเนียมปีละ 480,000.- บาท
(สี่แสนแปดหมื่นบาทถ้วน) เท่าปีที่ผ่านมา
4. การวิจัยและพัฒนา

พัฒนาการด้านสิ่งทอ

เนื่องจากบริษัทประกอบธุรกิจประเภทสิ่งทอและเครื่องนุ่งห่ม
ถือได้ว่าเป็นอุตสาหกรรมกลางน้ำถึงปลายน้ำ
บริษัทได้มีการลงทุนในเครื่องจักรสำหรับใช้ถักผ้ายืดตั้งแต่ปี 2531
โดยผ่านมาตรฐานการรับรองจากต่างประเทศในการผลิตสินค้าภายใต้เครื่องหมายการค้า Lacoste
ในระยะเริ่มแรกเป็นการผลิตเพื่อใช้บริโภคเองภายในบริษัท ดังนั้นในปี 2537 บริษัทฯ
ได้ขยายโรงงานผลิตเสื้อยืดและผ้ายืดไปยังนิคมอุตสาหกรรมเครือสหพัฒน์ฯ กบินทร์บุรี
โดยมีการเพิ่มเครื่องจักรและทำการพัฒนาเครื่องถักเดิมให้มีประสิทธิภาพเพิ่มขึ้น
เกิดความหลากหลายในการทำลวดลายผ้า
นับได้ว่าโรงงานที่กบินทร์บุรีมีกระบวนการผลิตครบวงจรตั้งแต่การผลิตผ้ายืดจนตัดเย็บเป็นเสื้อผ้าสำเร็จรูป
จากประสบการณ์ด้านการผลิตและการเรียนรู้เทคโนโลยีทางการผลิตถือเป็นองค์ความรู้ที่มี Know
How ในปี2546 จึงได้มีการลงทุนเพิ่มในเครื่องจักรที่ทันสมัย สามารถเพิ่มประสิทธิภาพในการผลิต
ทำให้ปัจจุบันบริษัทสามารถผลิตผ้ายืด ปก และแขน ที่เป็นทั้ง Piece Dyed และ Yarn Dyed
อีกทั้งยังมีเครื่องจักรในการทำ Finishing ผ้า Yarn Dyed ด้วย

จากการที่โรงถักของบริษัทสามารถผลิตผ้า ปก และแขน ซึ่งเป็นส่วนประกอบในการผลิตเสื้อยืด
ได้คุณภาพเทียบเท่ากับสินค้าชั้นนำระดับสากล
บริษัทมีความมุ่งมั่นต่อการพัฒนาคุณภาพวัตถุดิบและประสิทธิภาพการผลิตอย่างต่อเนื่อง
เพื่อให้มีต้นทุนวัตถุดิบที่สามารถแข่งขันได้
และเพื่อเป็นการเพิ่มช่องทางการจัดจำหน่ายผ้ายืดออกสู่ตลาดภายนอกอีกด้วย
5. ทรัพย์สินที่ใช้ในการประกอบธุรกิจ

ประเภท/ลักษณะทรัพย์สิน ลักษณะกรรมสิทธิ์ มูลค่า ภาระผูกพัน

1.  ที่ดิน + อาคารโรงงาน 4 แห่ง

  - กรุงเทพมหานคร เช่า - -

  (เนื้อที่ใช้งานประมาณ 4,780 ตรม.)

  - ลำพูน ,กบินทร์บุรี, เวลโกรว์ เป็นเจ้าของกรรมสิทธิ์ 81,092,689.97 -

  (เนื้อที่ 53 ไร่ - งาน 87 ตรว.)

2.  อาคารชุด , อาคารพาณิชย์

  - กรุงเทพมหานคร 601.12 ตรม. เช่า 27 ปี 7,632,365.25 -

  - กรุงเทพมหานคร 17 ตรว. เป็นเจ้าของ

  - ลำพูน 47.10 ตรว. เป็นเจ้าของ 4,901,971.02 -

  - เชียงใหม่ 121.96 ตรม. เป็นเจ้าของ

3.  เครื่องจักร

อายุการใช้งานไม่เกิน 5 ปี จำนวน 349 เครื่อง เป็นเจ้าของ 33,704,441.64 -

อายุการใช้งานเกิน 5 ปี จำนวน 1,482 เครื่อง เป็นเจ้าของ 1,482.00 -
7. ข้อพิพาททางกฎหมาย

บริษัทฯ ไม่มีพันธะผูกพันใด ๆ
หรือเป็นคู่ความหรือคู่กรณีในข้อพิพาททางกฎหมายซึ่งจะมีผลกระทบต่อทรัพย์สินของบริษัท
1. ปัจจัยความเสี่ยง

1. ความเสี่ยงโครงสร้างลูกค้ามีการพึ่งพาลูกค้าหรือผู้จัดจำหน่ายรายใหญ่น้อยราย

บริษัทฯ ประกอบธุรกิจผลิตเสื้อผ้าสำเร็จรูปตามคำสั่งของลูกค้า
โดยมีลูกค้ารายใหญ่ในประเทศเพียงรายเดียว คือ บริษัท ไอ.ซี.ซี. อินเตอร์เนชั่นแนล จำกัด
(มหาชน) ซึ่งเป็นลูกค้าของบริษัทฯ มาตั้งแต่เริ่มดำเนินธุรกิจในปี 2523 แล้ว ในปี 2547
มียอดสั่งซื้อสินค้าคิดเป็นร้อยละ 85.36 ของยอดขายในประเทศ และคิดเป็นร้อยละ 71.01
ของยอดขายทั้งหมด

บริษัทฯ มีความเชื่อมั่นว่าลูกค้ารายนี้จะสั่งซื้อสินค้าและเป็นลูกค้าของบริษัทฯ ต่อไปในอนาคต
ที่ผ่านมาบริษัทฯ มีความสัมพันธ์ที่ดีกับลูกค้ารายนี้มาโดยตลอด
ได้ร่วมกันพัฒนาธุรกิจในเชิงรุกและออกผลิตภัณฑ์ใหม่ ๆ
เพื่อสนองตอบความต้องการและสามารถสร้างความพึงพอใจแก่ลูกค้าเพิ่มมากขึ้น
เพื่อรักษาผลประกอบการที่ดีในระยะยาวทั้ง 2 ฝ่าย

2. ความเสี่ยงการใช้เครื่องหมายการค้ารับอนุญาต

บริษัทฯ ได้รับอนุญาตให้ใช้เครื่องหมายการค้าต่างประเทศที่เป็น International Brand
จากเจ้าของเครื่องหมายการค้าโดยตรง และบางส่วนผ่านผู้ถือหุ้นรายใหญ่ของบริษัท
โดยเป็นเครื่องหมายการค้าที่มีชื่อเสียงเป็นที่รู้จักกันทั้งในและต่างประเทศ

บริษัทฯ มีความสัมพันธ์ที่ดีกับเจ้าของเครื่องหมายการค้ามาเป็นเวลานาน
ร่วมกันพัฒนาสินค้าอย่างต่อเนื่อง เชื่อมั่นได้ว่าบริษัทเป็นผู้ผลิตสินค้าที่มีคุณภาพตามมาตรฐานสากล
เพื่อรักษา Brand Image และความน่าเชื่อถือของบริษัท

นอกจากนี้บริษัทฯ ได้ร่วมกับบริษัทในเครือสหพัฒน์สร้างเครื่องหมายการค้าของตนเอง ภายใต้ชื่อ
“BSC” มุ่งพัฒนาสู่อนาคตให้เป็น International Brand ซึ่งบริษัทฯ
ได้รับอนุญาตให้ผลิตชุดว่ายน้ำและเสื้อผ้าสุภาพบุรุษ

3. ความเสี่ยงเกี่ยวกับ Brand Loyalty

แนวโน้มของผู้บริโภคในประเทศนิยมสินค้าที่มีแบรนด์เนม
ทำให้การแข่งขันทางการค้าด้านเสื้อผ้าสำเร็จรูปรุนแรงขึ้น
การเปิดเสรีทางการค้าก็จะทำให้มีสินค้าแบรนด์เนมที่มีชื่อเสียงเข้ามาเป็นคู่แข่งมากขึ้นอีกทางหนึ่ง

บริษัทฯ เชื่อมั่นในคุณภาพของสินค้าที่ผลิตทั้งสินค้าอินเตอร์แบรนด์ และสินค้าเฮ้าส์แบรนด์
มีการพัฒนาคุณภาพและสร้างความหลากหลาย
สามารถสร้างความพึงพอใจให้กับผู้บริโภคทั้งคุณภาพและราคาที่เหมาะสม
และสร้างความรู้สึกที่ดีให้อยู่ในใจของผู้บริโภค

4. สภาพคล่องของหุ้น

เนื่องจากผู้ถือหุ้นส่วนใหญ่ของบริษัทฯ เป็นการถือแบบลงทุนระยะยาวมากกว่าการเก็งกำไร
เชื่อมั่นในความมั่นคงของบริษัท สามารถสร้างผลตอบแทนแก่ผู้ถือหุ้นในรูปของเงินปันผล
8. โครงสร้างเงินทุน

บริษัทมีทุนจดทะเบียน 72 ล้านบาท เรียกชำระแล้ว 72 ล้านบาท แบ่งเป็นหุ้นสามัญ 72,000,000
หุ้น มูลค่าหุ้นละ 1 บาท

ณ วันปิดสมุดทะเบียนพักการโอนหุ้นในวันที่ 7 เมษายน 2547

การกระจายการถือหุ้นตามประเภทของบุคคลที่ถือ

+-----------------------------+-----------+----------------+---------+
| ประเภท                      | จำนวนราย  | จำนวนหุ้น        | %       |
+-----------------------------+-----------+----------------+---------+
| นิติบุคคล                      | 23        | 33,224,910     | 46.15   |
|                             |           |                |         |
| สัญชาติไทย                    | -         | -              |         |
|                             |           |                |         |
| สัญชาติต่างด้าว                 |           |                |         |
+-----------------------------+-----------+----------------+---------+
| บุคคลธรรมดา                  | 506       | 38,775,090     | 53.85   |
|                             |           |                |         |
| สัญชาติไทย                    | -         | -              |         |
|                             |           |                |         |
| สัญชาติต่างด้าว                 |           |                |         |
+-----------------------------+-----------+----------------+---------+
| รวม                         | 529       | 72,000,000     | 100.00  |
+-----------------------------+-----------+----------------+---------+

ผู้ถือหุ้นรายใหญ่

  ------------------------------------------- ---------------- ----------
  รายชื่อผู้ถือหุ้น                                  จำนวนหุ้น          %

  1. นายสำเริง มนูญผล และคู่สมรส                  12,683,500       17.62

  2. บมจ.ธนูลักษณ์                               9,922,500        13.78

  3. บมจ.สหพัฒนาอินเตอร์โฮลดิ้ง                    9,900,000        13.75

  4. บมจ.สหพัฒนพิบูล                             6,337,500        8.80

  5. บริษัท ไอ.ดี.เอฟ.จำกัด                       5,467,500        7.59

  6. นายบุณยสิทธิ์ โชควัฒนา และคู่สมรส               3,942,500        5.48

  7. นายบุญเกียรติ โชควัฒนา และคู่สมรส              1,690,500        2.35

  8. นายประกอบ จิรกิติ                           750,,500         1.04

  9.นายสมศักดิ์ ธนสารศิลป์ และคู่สมรส                700,000          0.97

  10.นายศักดิ์ชัย นิยะถิรกุล                         645,000          0.90
  ------------------------------------------- ---------------- ----------

นโยบายการจ่ายเงินปันผล

  บมจ. ประชาอาภรณ์

-   บริษัทฯ มีนโยบายการจ่ายเงินปันผลในอัตราหุ้นละ 0.20 บาท
    ทั้งนี้ขึ้นอยู่กับผลการดำเนินงานของบริษัท และภาวะเศรษฐกิจเป็นหลัก
2. ลักษณะการประกอบธุรกิจ

บริษัท ประชาอาภรณ์ จำกัด (มหาชน) เริ่มธุรกิจเป็นผู้ผลิตเสื้อผ้าสำเร็จรูปตั้งแต่ปี 2523
โดยผลิตเสื้อผ้าบุรุษ เสื้อผ้าสตรี เสื้อผ้าเด็ก และชุดว่ายน้ำ
และสินค้าที่ผลิตส่วนใหญ่เป็นสินค้าที่มีเครื่องหมายการค้าเป็นที่รู้จักกันอย่างดีทั้งในและต่างประเทศ
บริษัทฯ ได้รับลิขสิทธิ์ให้เป็นผู้ผลิตสินค้าแบรนด์เนมที่เป็นทั้งอินเตอร์แบรนด์ และเฮ้าส์แบรนด์

บริษัทฯ มีฐานการผลิตแห่งแรกที่กรุงเทพฯ
ต่อมาได้ขยายฐานการผลิตไปยังส่วนภูมิภาคโดยก่อตั้งโรงงานที่จังหวัดลำพูน
นิคมอุตสาหกรรมเครือสหพัฒน์ฯ กบินทร์บุรี จังหวัดปราจีนบุรี และนิคมอุตสาหกรรมเวลโกรว์
จังหวัดฉะเชิงเทรา ซึ่งได้รับสิทธิประโยชน์จากคณะกรรมการส่งเสริมการลงทุนทั้ง 3 สาขา
บริษัทได้ศึกษาพัฒนากระบวนการผลิตให้ทันสมัย
โดยนำเทคโนโลยีและเครื่องจักรที่ทันสมัยเข้ามาใช้ในการผลิต พร้อมทั้งมีการพัฒนาฝีมือแรงงาน
เพิ่มพูนความรู้ในการปฏิบัติงานอย่างมีประสิทธิภาพ เพื่อให้ได้สินค้าที่มีคุณภาพมาตรฐาน

โครงสร้างรายได้ของบริษัท

  (หน่วย : ล้านบาท)

+--------------------+-------+-------+-------+-------+-------+-------+
| รายได้จากการขาย     | ปี     | %     | ปี     | %     | ปี     | %     |
|                    | 2547  |       | 2546  |       | 2545  |       |
+--------------------+-------+-------+-------+-------+-------+-------+
| ในประเทศ           |   8   |       |   6   |       |   6   |       |
|                    | 29.76 | 85.36 | 67.74 | 80.61 | 47.27 | 84.03 |
+--------------------+-------+-------+-------+-------+-------+-------+
| ต่างประเทศ          |   1   |       |   1   |       |   1   |       |
|                    | 42.26 | 14.64 | 60.60 | 19.39 | 23.06 | 15.97 |
+--------------------+-------+-------+-------+-------+-------+-------+
|  รวม               | 9     | 1     | 8     | 1     | 7     | 1     |
|                    | 72.02 | 00.00 | 28.34 | 00.00 | 70.33 | 00.00 |
+--------------------+-------+-------+-------+-------+-------+-------+
บริษัท ประชาอาภรณ์ จำกัด (มหาชน)

แบบแสดงรายการข้อมูลประจำปี (56-1)

ณ สิ้นปีบัญชี 2547
ข้อมูลสรุป

บริษัท ประชาอาภรณ์ จำกัด (มหาชน) เริ่มธุรกิจเป็นผู้ผลิตเสื้อผ้าสำเร็จรูปตั้งแต่ปี 2523
โดยสินค้าที่ผลิตส่วนใหญ่เป็นสินค้าที่มีเครื่องหมายการค้าเป็นที่รู้จักและนิยมอย่างแพร่หลายทั้งในและต่างประเทศ
ซึ่งบริษัทฯ ได้รับลิขสิทธิ์ให้เป็นผู้ผลิตสินค้าแบรนด์เนมที่เป็นทั้งอินเตอร์แบรนด์และเฮ้าส์แบรนด์ เช่น
Arrow Lacoste Elle Arena Bsc Stream line และ St.Andrews เป็นต้น บริษัทฯ
มีฐานการผลิตแห่งแรกที่กรุงเทพฯ และได้ขยายฐานการผลิตไปสู่ภูมิภาค 3 สาขา คือ ลำพูน
สวนอุตสาหกรรมเครือสหพัฒน์ฯ กบินทร์บุรี และนิคมอุตสาหกรรมเวลโกรว์
เพื่อมีส่วนสร้างงานให้คนไทยอีกจำนวนมาก ทำธุรกิจให้มีคุณค่าเพิ่มมากขึ้น
สนับสนุนให้ใช้ฝีมือแรงงานและเครื่องจักรไปพร้อม ๆ กัน
เพื่อเป็นส่วนหนึ่งในการสร้างเศรษฐกิจไทย

ภาวะเศรษฐกิจไทยในปี 2547 เริ่มชะลอตัวลงบ้าง โดยมีปัจจัยเสี่ยงทั้งภายนอกและภายในประเทศ
เช่น การนำเข้าสินค้ามากกว่าการส่งออก ราคาน้ำมันที่ปรับตัวสูงขึ้น ปัญหาการระบาดของไข้หวัดนก
ปัญหาสถานการณ์ความไม่สงบในพื้นที่ 3 จังหวัดชายแดนภาคใต้
อัตราการแลกเปลี่ยนหรือค่าเงินที่มีความผันผวน และเหตุการณ์ธรณีพิบัติคลื่นยักษ์ “สึนามิ” ถล่ม 6
จังหวัดในภาคใต้ ช่วงปลายเดือนธันวาคม ทำให้ภาคเอกชนบางส่วนมีการชะลอการลงทุนออกไป
ซึ่งอาจส่งผลกระทบต่อเศรษฐกิจไทยในไตรมาสแรกของปี 2548
รวมถึงการจัดทำข้อตกลงทางการค้าทั้งในรูปพหุภาคีและทวิภาคีของประเทศต่าง ๆ โดย WTO และ
FTA จะมีบทบาทสำคัญสำหรับการรวมกลุ่มทางธุรกิจ การสร้างเครือข่ายด้านการค้า และการผลิต
เป็นต้น และเป็นผลให้ผู้ประกอบการต้องเร่งปรับตัว

บริษัทฯ ดำเนินธุรกิจในทิศทางการบริหารที่มีประสิทธิภาพ และมีระบบการบริหารจัดการที่ดี
เป็นระบบ และมีความชัดเจน ส่งผลให้ผลการดำเนินงานของบริษัทในปี 2547
มีอัตราการขยายตัวในทิศทางที่ดีขึ้นอย่างต่อเนื่อง โดยมีรายได้จากการขาย 972.02 ล้านบาท
เพิ่มขึ้นจากปี 2546 ร้อยละ 17.34 กำไรสุทธิ 105.92 ล้านบาท เพิ่มขึ้นจากปี 2546 ร้อยละ
33.44 กำไรต่อหุ้น 1.47 บาท เพิ่มขึ้นจากปี 2546 ร้อยละ 33.64
จากผลการดำเนินงานที่ดีและเติบโตอย่างต่อเนื่อง บริษัทฯ
คำนึงถึงผลประโยชน์และการสร้างผลตอบแทนแก่ผู้ถือหุ้นในระยะยาว
คณะกรรมการบริษัทจึงมีมติเห็นควรเสนอที่ประชุมสามัญผู้ถือหุ้นในวันที่ 25 เมษายน 2548
เพื่ออนุมัติจ่ายเงินปันผลทั้งปี ในอัตราหุ้นละ 0.70 บาท คิดเป็นร้อยละ 47.58 ของกำไรสุทธิ
โดยบริษัทฯ ได้จ่ายเงินปันผลระหว่างกาลไปแล้วในอัตราหุ้นละ 0.60 บาท เมื่อวันที่ 14 ธันวาคม
2547 คิดเป็นร้อยละ 40.78 ของกำไรสุทธิ และส่วนที่เหลือจะจ่ายในอัตราหุ้นละ 0.10 บาท

และในปี 2547 ทางสถาบันส่งเสริมสถาบันกรรมการบริษัทไทย(IOD)
ซึ่งได้รับการสนับสนุนจากทางตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์
ได้ดำเนินโครงการประเมินระดับการกำกับดูแลกิจการที่ดีของบริษัทจดทะเบียน
โดยมีการประกาศรายชื่อบริษัทที่มีผลการประเมินดีเด่น (Top Quartile Companies) เมื่อวันที่
24 พฤษภาคม 2547 และบริษัท ประชาอาภรณ์ จำกัด(มหาชน)
ได้รับคัดเลือกให้เป็นหนึ่งในบริษัทที่มี Top Quartile Companies ในกลุ่มสินค้าอุปโภคบริโภค
สร้างความเชื่อมั่นว่าบริษัทฯ ดำเนินธุรกิจด้วยความมุ่งมั่น รอบคอบ เป็นระบบ มีความชัดเจน
โปร่งใส และสามารถตรวจสอบได้ บริหารจัดการภายใต้กระบวนการการกำกับดูแลกิจการที่ดี
10. การควบคุมภายใน

ในการประชุมคณะกรรมการบริษัทครั้งที่ 1/2548 เมื่อวันที่ 22 กุมภาพันธ์ 2548
โดยมีกรรมการตรวจสอบทั้ง 3 ท่านเข้าร่วมประชุมด้วย
โดยคณะกรรมการบริษัทประเมินความเพียงพอของระบบการควบคุมภายในของบริษัทในรอบปี 2547
โดยเห็นว่าบริษัทมีระบบการควบคุมภายในด้านต่างๆ ดังนี้

ด้านองค์กรและสภาพแวดล้อม บริษัทมีการจัดโครงสร้างอำนาจหน้าที่ของคณะกรรมการและผู้บริหาร
และพนักงานไว้อย่างชัดเจน
มีการจัดวางระบบป้องกันการใช้อำนาจหน้าที่ไปในทางมิชอบรวมตลอดถึงข้อกำหนดเกี่ยวกับจริยธรรมธุรกิจ
จรรยาบรรณพนักงาน ให้แก่คณะกรรมการบริษัท ฝ่ายบริหารและพนักงานไว้พึงปฏิบัติ
ทั้งในกรอบของบริษัท และบริษัทย่อย
เชื่อได้ว่าสามารถป้องกันการนำทรัพย์สินของบริษัทไปใช้โดยมิชอบหรือโดยมีอำนาจไม่เพียงพอได้

ด้านการบริหารความเสี่ยง บริษัทมีการพิจารณา และประเมินปัจจัยความเสี่ยงของธุรกิจในด้านต่างๆ
พร้อมทั้งมีมาตรการป้องกันความเสี่ยงให้อยู่ในระดับที่เหมาะสม และสอดคล้องในแต่ละสภาวการณ์

ด้านการควบคุมการปฏิบัติงานของฝ่ายบริหาร บริษัทมีการกำหนดระดับอำนาจการอนุมัติ
และแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดขอบเขตอำนาจ และวงเงินอนุมัติของฝ่ายบริหารแต่ละระดับไว้เป็นลายลักษณ์อักษร
พร้อมทั้งแบ่งแยกหน้าที่และความรับผิดชอบไว้
มีการกำหนดวิธีการเข้าทำธุรกรรมที่เกี่ยวโยงกันไว้อย่างชัดเจน คณะกรรมการบริษัทได้รับรายงาน
และทำการตรวจสอบทบทวนผลการปฏิบัติงานของฝ่ายบริหารเป็นประจำสม่ำเสมอ

ด้านระบบสารสนเทศและการสื่อสารข้อมูล บริษัทจัดให้มีการสื่อสารทั้งภายใน
และภายนอกองค์กรอย่างมีประสิทธิภาพ
มีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่
และใช้นโยบายบัญชีตามหลักการบัญชีที่รับรองทั่วไป มีการนำ Software SAP
มาใช้เพื่อเสริมประสิทธิภาพในการวางแผนการใช้ทรัพยากร และการบริหารข้อมูลทางบัญชี การเงิน
การซื้อ การขาย การบริหารสินค้าคงคลัง และข้อมูลการวางแผนการผลิต เพื่อให้ได้ข้อมูลที่ถูกต้อง
รวดเร็ว มีความแม่นยำ ซึ่งจะทำให้ฝ่ายบริหารรับรู้ข้อมูลและสามารถตัดสินใจได้อย่างรวดเร็ว
พร้อมทั้งมีมาตรการเพื่อความปลอดภัยของระบบสารสนเทศ
โดยได้วางมาตรการป้องกันความเสี่ยงที่อาจจะเกิดขึ้นจากระบบสารสนเทศ

ด้านระบบการติดตาม
บริษัทมีการกำหนดเป้าหมายการดำเนินงานและเปรียบเทียบผลการดำเนินงานให้เป็นไปตามเป้าหมาย
หากมีความแตกต่างบริษัทมีการดำเนินการแก้ไขหรือปรับเปลี่ยนแผนการดำเนินงานให้ทันเวลาและเหมาะสมกับสถานการณ์
อีกทั้งมีการตรวจสอบการปฏิบัติงานตามระบบควบคุมภายในที่วางไว้อย่างสม่ำเสมอโดยหน่วยงานตรวจสอบภายใน
และกำหนดให้มีการรายงานผลการตรวจสอบตรงต่อคณะกรรมการตรวจสอบ
หากพบข้อบกพร่องที่มีนัยสำคัญ คณะกรรมการตรวจสอบต้องรายงานต่อคณะกรรมการบริษัท
เพื่อพิจารณาสั่งการแก้ไขภายในระยะเวลาอันควร

คณะกรรมการบริษัทตระหนักถึงระบบการควบคุมภายใน
เพื่อให้เกิดประโยชน์ในการบริหารจัดการได้อย่างมีประสิทธิภาพและประสิทธิผล
ทั้งนี้เป็นการบริหารงานเชิงป้องกัน
และสามารถจัดการปัญหาที่อาจส่งผลกระทบต่อความเสียหายของบริษัทได้ทันกาล
ซึ่งการควบคุมภายในด้านต่างๆ
ถือว่าเป็นการป้องกันความเสี่ยงในระดับที่เห็นว่าเหมาะสมตามสภาวะ
สถานการณ์ที่บริษัทสามารถดูแลและบริหารได้
คณะกรรมการบริษัทเห็นว่าบริษัทมีระบบการควบคุมภายในอย่างเหมาะสมและเพียงพอ

- รายงานคณะกรรมการตรวจสอบ (เอกสารแนบ 3)
เอกสารแนบ 3

รายงานของคณะกรรมการตรวจสอบ

รายงานคณะกรรมการตรวจสอบ

คณะกรรมการตรวจสอบ ของบริษัท ประชาอาภรณ์ จำกัด ( มหาชน ) ประกอบด้วย นายอมร
อัศวานันท์ นางนุชนาถ ธรรมมโนมัย และ นางธีรดา อำพันวงษ์ ได้ปฏิบัติหน้าที่ด้วยความรอบคอบ
เพื่อให้มั่นใจว่าบริษัทฯ มีการควบคุมภายในที่ดี มีการปฏิบัติตามกฎระเบียบต่างๆ
ของทางการที่เกี่ยวข้อง ไม่มีข้อขัดแย้งทางผลประโยชน์ระหว่างผู้ถือหุ้น ผู้บริหาร ตลอดจนกรรมการ
และให้รายงานฐานะทางการเงินที่ถูกต้อง ได้มาตรฐาน และโปร่งใส
ทั้งนี้คณะกรรมการตรวจสอบได้เป็นผู้พิจารณาให้ความเห็นต่อคณะกรรมการของบริษัทฯ ในการเลือก
ผู้สอบบัญชีรับอนุญาต

ในรอบปี 2547 คณะกรรมการตรวจสอบ ได้ประชุมร่วมกับฝ่ายจัดการของบริษัทรวม 4 ครั้ง
และมีการเชิญผู้สอบบัญชีรับอนุญาตมาร่วมประชุมด้วย เมื่อเห็นสมควร
เพื่อพิจารณารายงานผลการตรวจสอบภายใน และรายงานผลประกอบการของบริษัท
โดยได้ร่วมกันพิจารณาแก้ไข หรือ ปรับปรุงงานภายใน ที่อาจเกี่ยวข้องกับการควบคุมให้ดี หรือ
ให้มีประสิทธิภาพเพิ่มขึ้น

คณะกรรมการตรวจสอบได้ให้ความเห็นเสนอแนะ
ต่อคณะกรรมการบริษัทฯเพื่อขออนุมัติมติที่ประชุมผู้ถือหุ้นแต่งตั้ง ดร.วิรัช อภิเมธีธำรง
ผู้สอบบัญชีรับอนุญาตเลขที่ 1378 และ/หรือ นายชัยกรณ์ อุ่นปิติพงษา ผู้สอบบัญชี รับอนุญาตเลขที่
3196 แห่งสำนักงาน ดร.วิรัช แอนด์ แอสโซซิเอทส์ เป็นผู้สอบบัญชีรับอนุญาตของบริษัท ประจำปี
2548